ສຫລ ລະບຸຊື່ ສະວິດເຊີແລນ ແລະຫວຽດນາມ ເປັນປະເທດ ທີ່ຄວບຄຸມເງິນຕາ ເພື່ອຄວາມໄດ້ປຽບ
ສຳລັບປະເທດອື່ນໆ ທີ່ມີຊື່ຢູ່ໃນບັນຊີ ທີ່ສະຫະລັດຈະຕ້ອງໄດ້ຈັບຕາເບິ່ງນັ້ນ ກໍມີ ອິນເດຍ ອິີຕາລີ ເກົາຫຼີໃຕ້ ຍີ່ປຸ່ນ ເຢຍຣະມັນ ສິງກະໂປ ມາເລເຊຍ ໄຕ້ຫວັນ ແລະປະເທດໄທ.
ສະຫະລັດລະບຸວ່າ ສະວິດເຊີແລນ ແລະຫວຽດນາມ ເປັນປະເທດທີ່ປະຕິບັດແບບບໍ່ເປັນທຳ ທາງດ້ານການເງິນເພື່ອເຮັດໃຫ້ຕົນໄດ້ປຽບທາງດ້ານການຄ້າ ໃນການກ່າວຫາທີ່ເວົ້າວ່າ ປະເທດທັງສອງ ແຊກແຊ ງເຂົ້າໃນຕະຫຼາດແລກປ່ຽນເງິນຕາຕ່າງປະເທດ ທີ່ໄດ້ພາໃຫ້ມີການຂັດແຍ້ງ ກັບຄູ່ການຄ້າທັງສອງ ທັງສອງປະເທດໄດ້ຖືກລະບຸ ໃນມື້ວັນພຸດວານນີ້ວ່າ ເປັນຜູ້ປະຕິບັດແບບບໍ່ເປັນທຳຫຼືບົງການທາງດ້ານການເງິນເພື່ອສ້າງຄວາມໄດ້ປຽບຢູ່ໃນລາຍງານປະຈຳປີທີ່ແນໃສ່ເພື່ອຫາທາງຍຸຕິປະເທດຕ່າງໆບໍ່ໃຫ້ແຊກແຊງເຂົ້າໃນການເງິນເຂົາເຈົ້າເພື່ອສ້າງຄວາມໄດ້ປຽບແບບບໍ່ເປັນທຳທາງດ້ານການຄ້າ ນີ້ແມ່ນເທື່ອທຳອິດທີ່ສະຫະລັດໄດ້ລະບຸຊື່ຂອງປະເທດອື່ນວ່າເປັນຜູ້ບົງການທາງດ້ານການເງິນເພື່ອສ້າງຄວາມໄດ້ປຽບນັບຕັ້ງແຕ່ເດືອນສິງຫາປີ 2019 ເປັນຕົ້ນມາ ເວລາຈີນໄດ້ຖືກລະບຸວ່າເປັນຜູ້ກະທຳການດັ່ງກ່າວໃນຂະນະທີ່ມີການພົວພັນຢ່າງຂຸ້ນຂ້ຽວໃນການເຈລະຈາທາງດ້ານການຄ້າກັບສະຫະລັດ ວໍຊິງຕັນໄດ້ຍົກເລີກການລະບຸດັ່ງກ່າວໃນເດືອນມັງກອນຜ່ານມາຫຼັງຈາກປະເທດທັງສອງ ໄດ້ບັນລຸຂໍ້ຕົກລົງທາງດ້ານການຄ້າ ແຕ່ເງິນຢວນຂອງຈີນ ຍັງມີຊື່ຢູ່ໃນບັນຊີຂອງກະຊວງການເງິນ ທີ່ສະຫະລັດຈະຕ້ອງໄດ້ຈັບຕາເບິ່ງ ລາຍງານເວົ້າວ່າ ສະວິດເຊີແລນແລະຫວຽດນາມແມ່ນເປັນພຽງ 2 ປະເທດເທົ່ານັ້ນ ທີ່ຖືກຕາມເກນກຳນົດທັງ 3 ຂໍ້ກ່ອນຈະຖືກລະບຸວ່າເປັນຜູ້ບົງການທາງດ້ານການເງິນອັນເປັນການເຄື່ອນໄຫວທີ່ພາໃຫ້ມີການເຈລະຈາກັນໃນປີໜ້າ ຖ້າຫາກຕົກລົງກັນບໍ່ໄດ້ ສະຫະລັດອາດຈະທຳການຂວ້ຳບາດທາງດ້ານເສດຖະກິດຕໍ່ປະເທດທັງສອງກໍເປັນໄດ້ ສຳລັບປະເທດອື່ນໆທີ່ມີຊື່ຢູ່ໃນບັນຊີ ທີ່ສະຫະລັດຈະຕ້ອງໄດ້ຈັບຕາເບິ່ງນັ້ນ ກໍມີ ອິນເດຍ ອິີຕາລີ ເກົາຫຼີ ຍີ່ປຸ່ນ ເກົາຫຼີໃຕ້ ເຢຍຣະມັນ ສິງກະໂປ ມາເລເຊຍ ໄຕ້ຫວັນ ແລະປະເທດໄທ ລາຍງານດັ່ງກ່າວແມ່ນເປັນສະບັບສຸດທ້າຍສຳລັບລັດຖະບານຂອງປະທານາທິບໍດີທຣຳຕ້ອງເຮັດ ໂດຍຈະປ່ອຍໃຫ້ລັດຖະມົນຕີກະຊວງການເງິນສະຫະລັດຂອງປະທານາທິບໍດີທີ່ຖືກເລືອກໃໝ່ ທ່ານໂຈ ໄບເດັນ ເປັນຜູ້ຕັດສິນໃຈວ່າ ຈະສືບຕໍ່ການລະບຸຊື່ດັ່ງກ່າວຫຼືບໍ່ ແຕ່ເຈົ້າໜ້າທີ່ອະວຸໂສຂອງກະຊວງການເງິນກ່າວວ່າ ທ່ານນາງແຈແນັດ ແຢລ-ເລັນ ທີ່ທ່ານໄບເດັນສະເໜີຊື່ໃຫ້ເປັນລັດຖະມົນຕີກະຊວງການເງິນນັ້ນ ຍັງບໍ່ທັນມີການແຈ້ງ ກ່ຽວກັບການລະບຸຊື່ດັ່ງກ່າວ ດັ່ງນັ້ນການຕັດສິນໃຈຈຶ່ງຂຶ້ນຢູ່ນຳລັດຖະບານຂອງທ່ານທຣຳ ອີງຕາມລາຍງານຂ່າວຂອງໜັງສືພິມນິວຢອກໄທມ໌ ລາຍງານຊຶ່ງໄດ້ກວມເອົາກິດຈະກຳຂອງຕະຫຼາດແຕ່ເດືອນກໍລະກົດ 2019 ຫາເດືອນມິຖຸນາ 2020 ໄດ້ຖືກພິມເຜີຍແຜ່ ໃນລະຫວ່າງທີ່ເກີດໂຣກລະບາດໄວຣັສໂຮໂຣນາ ທີ່ໄດ້ເຮັດໃຫ້ເສດຖະກິດຂອງໂລກອ່ອນແອລົງໃນປີນີ້ ແລະໄດ້ກໍ່ໃຫ້ເກີດສະພາບການປັ່ນປ່ວນຢູ່ໃນຕະຫຼາດແລກປ່ຽນເງິນຕາຕ່າງປະເທດ